
	Targedau

	Targed 1
Parhau i gryfhau eich hymgysylltiad â llenyddiaeth a sgiliau beirniadol drwy ddarllen mwy o erthyglau academaidd a gwaith awduron allweddol yn y maes.


	Targed 2
Prawf ddarllen y rhestr gyfeirnodi yn ofalus er mwyn dileu man wallau cyfeirnodi (e.e. gweler sylwadau pellach ar y gwaith, t.11-14).  gan gydymffurfio â chanllawiau cyfeirnodi y brifysgol.

	Targed 3
Defnyddio mwy o ferfau cryno, a gellid cysylltu paragraffau yn well mewn mannau hefyd a bydd y Banc Brawddegau Academaidd   yn gymorth gyda hyn.



Gan gefnogi eich trafodaeth gyda theori, ymarfer a thystiolaeth o’r lenyddiaeth, adfyfyriwch yn feirniadol ar sut y byddech yn cefnogi dysgwr unigol sydd a’i g/chynnydd yn cael ei effeithio gan rwystrau penodol i’w dd/dysgu yn ystod un cyfnod pendant o drosglwyddo (llorweddol neu fertigol). 

Bwriad yr aseiniad yma yw trafod sut anelaf i gefnogi dysgwr sydd â rhwystrau penodol i’w ddysgu yn ystod cyfnod trosglwyddo o ysgol gynradd i ysgol uwchradd. Dewiswyd canolbwyntio ar Dewi, mae’n ddisgybl o Flwyddyn 6 sydd yn paratoi am y trosglwyddiad, ond hefyd sydd yn wynebu rhwystrau yn ei chynnydd oherwydd cyflwr sydd yn effeithio ar ei ymddygiad. Anelir archwilio’r gwahanol strategaethau i gefnogi’r dysgwr wrth iddynt baratoi am y trosglwyddiad yma. Gall y pontio o’r Ysgol Gynradd i’r Uwchradd arwain at ddisgyblion yn ymddieithrio ac efallai colli dilyniant mewn dysgu (Llywodraeth Cymru, 2016). Felly mae’n allweddol i gefnogi Dewi ym mhob agwedd yn y cyfnod yma o’i fywyd ysgol.  

Mae Dewi wedi derbyn diagnosis o ADHD (Attention-Deficit/Hyperactivity Disorder) yn ddiweddar. Er mae Dewi wedi derbyn diagnosis, mae dal plant sydd heb, ac mae pwyslais i fonitro'r ymddygiad yn agos, cyn mynd ati i ddarganfod diagnosis (NHS, 2021). Ymhellach, mae’r niferoedd o blant sy’n aros am ddiagnosis ADHD yn parhau i godi efo amser aros o 56 wythnos (Mansifield, 2024).

Bwriedir cadw Dewi yn ganolog i’r aseiniad wrth feddwl am ymagwedd gyfannol trwy ddarganfod sut i’w gefnogi wrth ystyried ei gryfderau, a’i diddordebau (Llywodraeth Cymru, 2015) cyn meddwl am eu rhwystrau. Yn anffodus, dywed Peer & Reid (2021) mae ysgolion yn allweddol mewn creu rhwystrau i blant, felly bwriedir trafod y manteision a’r cyfyngiadau'r wahanol strategaethau cefnogaeth i sicrhau ymagwedd sydd wedi’i theilwra i’r dysgwr. Bwriedir canolbwyntio ar ei gryfderau a’r heriau mae’n wynebu, er mwyn iddynt gael y mwyaf allan o’r gefnogaeth iddynt lwyddo (Llywodraeth Cymru, 2020).
Mae ADHD yn effeithio 5% o blant ysgol, a'i ystyried fel anhwylder ymddygiadol mwyaf cyffredin y Deyrnas Unedig (O’Regan & Fintan 2019) yn ychwanegol mae’n gallu mabwysiadu risg uwch o dangyflawni academaidd (Szep, et al 2021). Awgrymir O’Regan a Fintan (2019) bod angen i bawb sy’n ymwneud ag addysg deall bod ADHD yn effeithio ar bob agwedd bywyd plentyn. Yn anffodus mae’r plant sy’n dangos nodweddion o’r anhwylder mewn perygl o ymddieithrio o’r ysgol a dechrau datblygu anhapusrwydd oherwydd y teimlad o fethiant  (Costello & Morgan 2023). Yn bennaf, mae plant gydag ADHD yn adrodd eu bod yn fwy anhapus yn yr ysgol i gymharu â dysgwyr arall, ac mae cyfraddau absenoldeb yn uwch (May, et al 2021). Er mae Dewi wedi derbyn diagnosis yn barod, mae label yn gallu awgrymu bod yr ymddygiad yn anochel, ac felly yn fwy heriol i’w newid. (Arshad et al 2019). Ymhellach, mae’r plentyn yn gallu teimlo’n ddiymadferth trwy gredu does dim ffordd newid ei ymddygiad (Arshad et al 2019). Fodd bynnag, mae Thomas (2020) yn amlinellu’r angen i blant cael diagnosis cyn dechrau ysgol uwchradd er mwyn ceisio adnabod unrhyw anghenion i osgoi cylchred o waharddiadau.
Un o’r rhwystrau i Dewi yw diffyg canolbwyntio, mae’n gallu dechrau ar dasg yn llwyddiannus ac wedyn colli ffocws ac yn tynnu sylw’n hawdd. Dyma un o’r symptomau cyffredin i blant ag adhd yn enwedig yr anhawster i gynnal sylw (Peer & Reid 2021). Gall dysgwyr teimlo bod lleoliadau addysgol yn heriol oherwydd yr angen i ganolbwyntio, gan arwain at y dysgwyr yn arddangos ymddygiad cymhleth yn y dosbarth (Llywodraeth Cymru, 2019). Nid yn unig rhwystr i Dewi yw hwn, ond hefyd gall amharu ar ddysgu a rhyngweithio disgyblion eraill (Llywodraeth Cymru, 2018) gan gynnwys yr anawsterau mae’r athro yn wynebu heb y strategaethau i ymdrin â’r problemau ymddygiad (Llywodraeth Cymru, 2019). I ddysgwyr sy’n ymdopi’r agwedd yma o ymddygiad, gall fod yn anodd iawn iddynt addasu i ofynion gwahanol amgylcheddau yn y dosbarth, mae’r plant yma yn aml yn cael anawsterau i hunanreoleiddiol a chymhelliant (Staff et al 2023). Ar ben hynny, dywed Li, H et al (2022) ar gyfer 40-60% o ddysgwyr ag ADHD, bydd yr anhwylder yn parhau i oedolaeth gan arwain at faterion iechyd meddwl a lles cymdeithasol. Mae’r unigolion yma yn aml yn cael eu heffeithio gan gyflyrau arall fel gorbryder, anawsterau dysgu, ac iselder (Llywodraeth Cymru, 2019). Er hynny, gall llawer o unigolion gyda ADHD fod yn llwyddiannus mewn sefyllfaoedd cymdeithasol, emosiynol ac addysgol (Charabin, et al, 2023). Ymhellach pwysleisir Peer & Reed (2021) yr angen i edrych ar ymddygiad plant gydag adhd nid fel problem, ond fel cyfle i ddatblygu addysgeg greadigol ymhellach.

Mae gan Dewi anhawster i ganolbwyntio yn gyffredinol, mewn canlyniad i hyn mae’n symud o gwmpas y dosbarth i ddod o hyd i rywbeth i adlonni ei hun, weithiau yn ceisio annog dysgwyr arall i’w ymuno. Mae’r ymddygiad yma yn effeithio ar lif y wers ond hefyd ar gyfraniad Dewi a’i chyfoedion. Gweler Dewi yn aml yn aflonyddu gyda gweithgareddau yn yr ystafell dosbarth, ac eisiau symud o gwmpas a gadael eu sedd ar adegau anaddas, mae hwn yn ymddygiad cyffredin i blant sy’n dangos nodweddion ADHD (Llywodraeth Cymru, 2018).

Un o gryfderau Dewi yw ei allu i siarad yn hyderus trwy ddefnyddio iaith glir ac o safon uchel, mae ymchwil yn awgrymu mae’r iaith lafar yn gryfder i rai sydd ag adhd (Charabin, et al, 2023). Er hynny yn aml gweler Dewi yn torri ar draws plant arall neu’r athro, a dangosir anhawster i ddeall gwrando ar eraill a chymryd tro. I rai gweler hyn yn elfen o gyffro wrth iddynt siarad â phlant eraill (Llywodraeth Cymru, 2018) ond dadlau Olota (2022) mae’n sŵn aflonyddgar ac yn gallu amharu ar y wers a’r gallu i ddisgyblion arall canolbwyntio.

Cyhoeddwyd ystod eang o lenyddiaeth yn archwilio datblygiad plant dros y blynyddoedd. Mae Piaget yn allweddol yn y maes yma, cred bod pob plentyn yn cael ei eni gyda’r gallu i addasu a dysgu o’r amgylchedd (Smidt et al 2013). Mae syniadau Piaget yn archwilio’r angen i blant dysgu o brofiadau, yn awgrymu bod plant yn dysgu’r gorau trwy brofiadau ymarferol (Rubstov 2024). Mae plant gyda adhd yn aml yn ffafrio gweithgareddau o’r math yma, felly gwelir cysylltiad gyda chefnogaeth Dewi yn yr achos yma. Ymhellach, amlinellir Piaget y gwahanol gyfnodau datblygu gwybyddol mae plentyn yn mynd trwy (Piaget, 1952) efo’i syniadau ar y rôl mae’r dysgwr yn chwarae yn ei dysgu, gan feddwl am Dewi yn yr achos hwn, mae syniadau Piaget yn gallu effeithio ar sut mae Dewi yn datblygu’n wybyddol trwy ei diffyg canolbwyntio ac i dynnu sylw.  

Yn yr un modd mae Bronffenrenner yn briodol wrth feddwl am eu ‘System Ecolegol’, pwysleisir Bronffenbrenner yr effaith mae’r tîm o amgylch y plentyn yn dylanwadu ar ei datblygiad (Crawford 2020), yn yr achos hwn mae’n synhwyrol i ystyried sut mae’r system yma yn effeithio ar Dewi trwy feddwl am gefnogaeth yr athro, rhieni a’i chyfoedion. Fodd bynnag, er mae Bandura yn cytuno ac yn cydnabod effaith mae’r amgylchedd yn cael ar ddatblygiad plant, mae hefyd yn amlinellu’r pwysigrwydd o hunan reoleiddio, a’r ffocws sydd angen ar yr unigolyn i ddatblygu ar ben ei hun (Bandura, 2021). Mae’n bwysig felly i feddwl am gefnogi Dewi trwy ryngweithiadau a’u chyfoedion ac athrawon, ond ystyried pwysigrwydd datblygu sgiliau hunan reoleiddio Dewi, ac nid dibynnu ar gefnogaeth o eraill pob tro. Wrth i Dewi symud i Ysgol Uwchradd bydd angen iddo ddechrau datblygu’r sgiliau yma i allu gweithio yn annibynnol yn llwyddiannus yn y dosbarth.

Trwy ystyried strategaethau i gefnogi Dewi mae syniadau Skinner yn berthnasol wrth feddwl am reolaeth dosbarth, cynigodd fod gwobrau cadarnhaol yn lliwio ymddygiad (Bucher & Manning 2002), ac felly yn cynyddu tebygrwydd y bydd yr ymddygiadau yn cael eu hailadrodd (Doherty & Hughes 2014). Yn yr achos yma, gall syniadau Skinner fod yn fuddiol i gefnogi Dewi trwy feddwl am gynllun gwobrwyo cymhelliant. Ar y llaw arall, mae syniadau Bandura (Bandura,1977) yn credu nid yn unig trwy gymhelliant mae plant yn dysgu, ond trwy arsylwi ar eraill a modelu ymddygiad. Felly bydd angen agosáu at syniadau Skinner gyda gofal, efallai ni fydd cymhelliant yn unig yn gweithio i gefnogi Dewi yn y dosbarth ac efallai bydd angen defnyddio modelu fel dull trwy ryngweithiadau cymdeithasol. I gefnogi’r syniadau yma gwelir barn Vygotsjky a’i theori mewn dysgu cydweithredol, credodd Vygostky mewn plant yn gweithio gydag eraill i rannu syniadau a dysgu o’i gilydd (Kozulin 1992). Oherwydd yr effaith mae ADHD yn cael ar sgiliau cymdeithasol ac ymrwymiad dosbarth, mae sgaffaldio yn gallu bod o fudd i Dewi wrth feddwl am theori Vygostky, bydd cyfle i Dewi datblygu a dysgu trwy gefnogaeth gan eraill, er mwyn iddynt yn y pen draw cwblhau tasgau yn annibynnol (Vygotsky 1978).

Erbyn i Dewi cyrraedd y cyfnod olaf o’u hamser yn ysgol gynradd, dylai’r ysgol adnabod Dewi yn drylwyr erbyn nawr. Y pryder yw, mae Dewi yn symud o gael ei addysgu gan un athro mewn un dosbarth i wahanol athrawon gyda gwahanol ddulliau addysgu ar draws mwy o amgylcheddau (Curson, et al, 2019). Ar y llaw arall, mae ymchwil yn awgrymu mae mwy o ffocws ar gyflawniad yn yr ysgol uwchradd, yn arwain at fwy o ymgysylltiad gan ddysgwyr oherwydd gwelir fel her newydd (Symonds, 2015).

Pwysleisir Estyn (2024a) yr angen i ysgolion cydweithio i sicrhau bod dysgwyr yn cael ei chefnogi yn ystod y cyfnod pwysig yma. Gall y trosglwyddiad o’r ysgol gynradd i’r ysgol uwchradd achosi heriau cymdeithasol ac emosiynol i’r dysgwyr (Spernes, 2020). Mae ymchwil yn awgrymu gall amgylchedd yr ysgol achosi pryder i rai dysgwyr oherwydd maent yn ymdopi gydag ysgol mwy o faint, a dechrau gweld mwy o ddisgyblaeth (Weddikkara 2023). Er hynny, mae ymchwil Curson et al (2019) yn amlinellu sut mae’r pryderon yma yn diflannu ar ôl amser, ac mae dysgwyr wedyn yn cael cyfle i greu ffrindiau newydd er mwyn iddynt brofi pethau newydd gyda'u gilydd.  

Mae nifer o wahanol strategaethau gall rhoi ar waith trwy weithio gyda’r ysgolion a’r gymuned ehangach i sicrhau cyfnod pontio didrafferth (Llywodraeth Cymru, 2024). Dechreuodd Ysgol Dyffryn Aman defnyddio ymweliadau a sesiynau blasu i’r disgyblion a’u rhieni mewn paratoad ar gyfer y dechreuad mewn ysgol newydd (Estyn, 2020). Yn ogystal â hyn, trwy drefnu dwy noson agored a thaith o gwmpas yr ysgol mae’n cynnig profiad mwy personol i’r rhieni (Estyn, 2020). Wrth feddwl am anghenion Dewi, gwelir Estyn (2024b) effaith cadarnhaol cwrdd â staff ysgol gynradd ac uwchradd wyneb i wyneb er mwyn rhannu gwybodaeth allweddol am y dysgwyr. Arfer safonol dywed Symonds (2015) yw gweithdrefnau fel hyn, lle mae cyfle i’r rhieni a’r dysgwyr ymweld ag ysgol newydd cyn eu mynychu llawn amser. Gwelir Atodiad A am broffil un tudalen Dewi, dyma fydd syniad i gefnogi Dewi a’r ysgol newydd wrth drosglwyddo. Amlinellir gwybodaeth glir a cadarn ar y ddogfen yma, gyda mewnbwn gan yr ysgol sy’n mynd i fod yn allweddol i ddod i nabod Dewi, ac i sicrhau maen nhw’n deall ei chryfderau a’i heriau mwyaf er mwyn iddynt ddatblygu ymhellach (Mc Dougal, et al 2022).
Dywed Mary a William (2017) yr angen i ddeall cryfderau a heriau mae’r dysgwyr yn wynebu er mwyn creu dosbarth sy’n gefnogol. Heb anghofio’r angen i athrawon derbyn y gefnogaeth a’r adnoddau er mwyn gwella eu hymagwedd tuag at blant gydag ADHD (O Regan Finatn, 2019). Mae tystiolaeth yn dangos bod athrawon sydd gyda mwy o wybodaeth o’r cyflwr yn dangos agwedd mwy cadarnhaol tuag at y dysgwyr yma, sy’n dilyn felly i awgrymu bod bylchau mewn darparu gwybodaeth allweddol am y cyflwr (Mc Dougal, et al 2022). Yn ogystal noda’r Llywodraeth Cymru (2019) bod angen i rai dulliau cael eu gweithredu gan ymarferwyr sydd wedi derbyn hyfforddiant arbennig. 
Awgrymir Mary & William (2017) dylai strategaethau a’u defnyddiwyd cynnwys ymagwedd tîm er mwyn cefnogi plant. Syniad i gefnogi Dewi fydd gosod tasgau bach cyraeddadwy iddynt yn y dosbarth trwy ddefnyddio amserydd gweledol. Mae’r strategaeth yma yn gallu gwella sylw a hefyd datblygu sgiliau gwerthfawrogi amser (Peer & Reid 2021). I ymestyn ar y dull yma, gall gosod cymhelliad fel gwobr o amser rhydd neu amser tu fas. Sonnir Barkley (2020) am ddewis gwobr sy’n apelio ac yna wneud yn rhan o’r cytundeb llafar gyda’r plentyn. Mae hwn yn gyd fynd gyda syniadau Skinner ar gyflyru gweithredol, credir wrth roi gwobr ar ôl gorffen tasg mae’n fwy tebygol fydd yr ymddygiad yn digwydd eto (Doherty & Hughes 2014). Yn wahanol i hyn, mae syniadau Vygostky yn nodi bod mwy i ystyried wrth i blant cwblhau tasgau yn llwyddiannus, dywed bod plant yn dysgu oddi wrth ei gilydd mewn rhyngweithiadau cymdeithasol (Smidt, 2013). Er bod atgyfnerthiad fel hyn yn gallu cael effaith ar ymddygiad a chwblhad tasgau, mae Barkley (2008) yn nodi bod angen newid hwn yn gyfnodol er mwyn cynnal pŵer ac effeithlonrwydd y dull. Gan mae Dewi yn symud i ysgol uwchradd mae’n bosib bydd dull fel hyn angen cael ei addasu mewn amgylchedd newydd. Efallai ni fydd cyfle i Dewi derbyn gwobr o’r un fath mewn amgylchedd mwy disgybledig (Packer 2021).
Mae’n syniad hefyd i ystyried cryfderau a diddordebau Dewi wrth gynllunio tasgau, er enghraifft edrych ar dasgau gall gweithredu tu allan yn yr ardal allanol neu gyflwyno tasgau ar ddyfais ddigidol fel tabled (Llywodraeth Cymru 2019). Amlinellir Peer & Reid (2021) trwy ddefnyddio cyfrifiadur mae’n weithgaredd unigol, mae’r dysgwr yn gallu rheoli’r cyflymder, a hefyd mae’r sylw hollol ar y sgrin. Bydd Dewi yn elwa o’r dull yma yn enwedig oherwydd yn aml bydd ysgolion uwchradd yn defnyddio’r math yma o ddysgu trwy dechnoleg mwy na’r ysgol gynradd (Symonds 2015). Yn anffodus mae nifer o ysgolion methu cynnig gluniadur i bob plentyn oherwydd pryder cost, yn enwedig cyllideb ysgolion yng Nghymru (NEU, 2024). Er hynny nol yn 2019 cyhoeddwyd y gweinidog addysg bod awdurdodau lleol yng Nghymru yn derbyn cyllid ychwanegol i wella offer technoleg addysg (Llywodraeth Cymru, 2019). Yn debyg gwelir Y Fframwaith Cymhwysedd Digidol yn bresennol yn y Cwricwlwm i Gymru, ac mae’r fframwaith yma yn bodoli ar draws y cwricwlwm hyd at ddiwedd addysg uwchradd. (Llywodraeth Cymru, 2020). 
I gefnogi Dewi ymhellach, bydd cyfle yn yr ysgol uwchradd iddynt ymuno a chlybiau newydd sydd â diddordeb iddo, er enghraifft gweithgareddau addysg awyr agored fel clybiau chwaraeon neu redeg (Mc Auley & Rose, 2010). Mae Dewi yn hoffi symud o gwmpas yn aml yn y dosbarth ond ar adegau anaddas, felly trwy gynllunio gwersi sydd â diddordeb i Dewi, ac efo mwy o bwyslais ar yr awyr agored bydd cyfle i oresgyn yr her yma. Mae ymchwil yn awgrymu mae treulio amser yn yr awyr agored yn gallu cynyddu’r gallu i dalu sylw, yn bennaf i blant sydd ag adhd mae’n gallu fod yn fuddiol iawn (CHADD, 2017). I gefnogi hyn mae Arshad (2019) hefyd yn awgrymu nid yw’n rhesymol disgwyl i blant eistedd yn dawel mewn dosbarth am gyfnodau hir.

Oherwydd gwelir Dewi yn torri ar draws yn aml ac yn hoffi siarad â’u chyfoedion, mae’n syniad i ystyried cynllun eistedd arbennig (Llywodraeth Cymru 2019). Mae Peer & Reid (2021) yn amlinellu’r effaith mae gosod y dysgwyr yn blaen y dosbarth yn agos at yr athro, ac yn wynebu i ffwrdd e’u chyfoedion. Mae’r dull yma yn galluogi’r athro cael golwg agos ar y dysgwr ond hefyd mae’n cadw gweddill y dosbarth mas o olwg i osgoi colli sylw. Ar y llaw arall, gall y dull hwn effeithio ar les y dysgwr oherwydd does dim cyfle iddynt ryngweithio a’u ffrindiau, ac efallai bydd y dysgwr yn teimlo’n eithriedig (Costello & Morgan 2023). Yn yr un modd, mae ymchwil yn awgrymu bod perthnasoedd gyda chyfoedion yn yr ysgol gynradd yn gritigol i osod disgwyliadau cadarnhaol ar gyfer y trosglwyddiad i ddod, ac yn gallu parhau mewn i flwyddyn gyntaf o’u haddysg uwchradd (Symonds 2015). Yn yr achos hwn, bydd cyfathrebiad clir rhwng y ddwy ysgol yn allweddol i baratoi'r athrawon newydd i allu cynllunio’n addas.

I blant sydd ag adhd gall cyfathrebiad di-eiriau bod yn fwy effeithiol (Peer & Reid, 2021). I leihau'r adegau ble mae Dewi yn torri ar draws, efallai bydd athro yn gallu defnyddio arwydd fel gwen neu fodiau bys er mwyn rhoi gwybod i Dewi mae’n torri ar draws, ond hefyd i Dewi adnabod mae’r athro yn gwybod ei fod eisiau siarad (Segal & Smith 2024).

Awgrymir Packer (2021) bod rhieni yn allweddol i systemfeicro’r plentyn, ac wrth i’r plentyn symud i amgylchedd newydd, mae’r rhieni yn dod yn rhan o’r system ehangach. Mae system ecolegol Bronfenbrenner yn berthnasol i syniadau Packer (2021), trwy bwysleisio’r effaith mae’r amgylchedd o gwmpas y plentyn yn dylanwadu ar ei dysgu (Hayes et al 2017). Yn anffodus mae nifer o rieni sydd â phlant gydag adhd yn aml yn teimlo’n ar goll ac wedi’i chamddeall wrth ryngweithio gydag ysgolion (Barkley, 2020). Felly mae’n bwysig ystyried cynnwys rhieni mewn cyfathrebiad a phenderfyniadau sydd yn ymwneud a’r plentyn trwy gydol ei taith dysgu (Peer & Reid 2021).

Yn yr un modd, mae cyfathrebiad clir yn allweddol mewn ymgysylltu gyda rhanddeiliaid (Estyn, 2022), trwy rannu gwybodaeth  (gwelir Atodiad A) mae’n sicrhau dealltwriaeth glir i’r ysgol newydd ac mae pob aelod o’r system feicro Dewi yn cael ei chynnwys. Mae astudiaethau yn dangos trwy greu perthnasau agos rhwng y gymuned a’r ysgol mae’n galluogi cyd ddibyniaeth ble gall yr ysgol cyrraedd penderfyniadau’n well (Khadija 2022). Ymhellach, wrth ddatblygu partneriaethau cadarnhaol mae’n sicrhau llif o wybodaeth dwy ffordd (Peer & Reed 2021). Nid yn unig y plant sy’n cael profiad pontio, bydd angen cefnogaeth ar rhanddeiliaid er mwyn iddynt ymdopi gyda’r newid. (Packer, 2021).

I grynhoi, mae ymchwil yn awgrymu’n glir bod ADHD yn gallu effeithio ar bob rhan o fywyd plentyn (O’Regan &. Fintan 2019), ac felly mae’n bwysig ystyried sut i’w gefnogi trwy ymagwedd gyfannol wrth feddwl am elfennau tu allan o’r dosbarth er mwyn i’r plentyn teimlo’n hapus ac yn hyderus yn ei dysgu.  

Fel darpar athro, dwi’n teimlo’n fwy hyderus i agosáu at strategaethau cefnogi dysgwyr gyda rhwystrau, ond hefyd teimlaf yn fwy parod i bwyso a mesur y gwahanol ddulliau er mwyn sicrhau maen nhw’n effeithiol i’r dysgwr. Mae’n wir i weld nid yw pob strategaeth ym mynd i weithio i bob dysgwyr yn yr un ffordd. Yn enwedig i ddysgwr sydd â chyflwr fel Dewi, bwriedir ystyried creu awyrgylch cefnogol a chynhwysol.

Wrth edrych at y dyfodol i blentyn fel Dewi, gobeithio mae ysgolion yn parhau i weithio gyda rhieni a’u gymunedau (Estn 2024a) i ddarparu'r gefnogaeth sydd angen wrth i blentyn mynd trwy drosglwyddiad. Wrth edrych at y dyfodol i fi fel athro, mae’n glir gweld cysylltiad gyda’r Safonau Addysgu (Llywodreath Cymru, 2017) yn y llinyn ‘Datblygu technegau newydd’ a ‘Rheoli’r amgylchedd dysgu’. Mae’r aseiniad yma wedi amlinellu’r elfennau i ystyried wrth addysgu gwahanol ddysgwyr gyda gwahanol rwystrau sydd yn atal iddynt lwyddo a datblygu yn eu dysgu.

